Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Στην εκτίμηση ότι ο Γιάννης Μιχαηλίδης η 26χρονη φίλη του και η 28χρονη Κωνσταντίνα Αθανασοπούλου που συνελήφθησαν μετά από επιχείρηση της αντιτρομοκρατικής το πρωί της Τετάρτης ετοίμαζαν ληστεία έχουν καταλήξει οι αστυνομικοί της Αντιτρομοκρατικής βάσει των ευρημάτων τους από το μπλε χρώματος τζιπ, στο οποίο τους εντόπισαν στην οδό Αγίου Ιωάννου στην Αγία Παρασκευή.Στο συμπέρασμα αυτό οδηγούν τους αστυνομικούς τρία στοιχεία:- Όπως προέκυψε, τόσο η 26χρονη που κρατούσε το τιμόνι του τζιπ όσο και οι δύο άλλοι συλληφθέντες φορούσαν γάντια στα χέρια- Στο τζιπ υπήρχε ασύρματος συντονισμένος με τη συχνότητα που χρησιμοποιεί η ΕΛΑΣ προκειμένου να ακούν τις κινήσεις των αστυνομικών- Στο πορτ μπαγκάζ του τζιπ οι αστυνομικοί βρήκαν σάκους με ρούχα διαφόρων μεγεθών.Όπως λένε αξιωματικοί της αντιτρομοκρατικής, ο Μιχαηλίδης και οι δύο γυναίκες μετά τη ληστεία θα έφευγαν από την Αττική προς άγνωστη κατεύθυνση.Η Αθανασοπούλου είχε επάνω της ένα πιστόλι με τη σφαίρα στη θαλάμη και γεμιστήρα αλλά και πέντε κλειδιά.Τα κλειδιά αυτά σε συνδυασμό με το γεγονός ότι τα ρούχα στο πορτ μπαγκάζ του τζιπ ήταν διαφόρων μεγεθών προκάλεσαν τέσσερις έρευνες σε σπίτια στην Αθήνα και τη Θεσσαλονίκη, καθώς η 26χρονη είχε καταγωγή από την Θεσσαλονίκη με στόχο να εντοπίσουν τυχόν συνεργούς των τριών συλληφθέντων.Στο τζιπ, το οποίο είχε κλαπεί στις 27 Ιανουαρίου από τον Χολαργό, βρέθηκαν, εκτός από το καλάσνικοφ, τα δύο πιστόλια και το υποπολυβόλο Scorpion που ήταν έτοιμα προς χρήση, άλλοι τρεις γεμιστήρες, τρία πλαστά δελτία ταυτότητες, πλαστές πινακίδες, μια μάσκα και το ποσό των 3.300 ευρώ.Σύμφωνα με τα εγκληματολογικά εργαστήρια της ΕΛΑΣ και τα τέσσερα όπλα είναι «καθαρά», δεν είχαν, δηλαδή, χρησιμοποιηθεί σε άλλη εγκληματική ενέργεια. Εξίσου «καθαρή» βρέθηκε η 26χρονη οδηγός του τζιπ και φίλη του Μιχαηλίδη. Υπενθυμίζεται ότι ο «Τοξοβόλος του Συντάγματος» είχε αποδράσει από τις φυλακές της Τίρυνθας τον περασμένο Ιούνιο ενώ η Αθανασοπούλου είχε αποφυλακιστεί λόγω παρέλευσης του 18μηνου από τη σύλληψή της το 2017 και ενώ γινόταν η δίκη της το καλοκαίρι εξαφανίστηκε. Όσο για την 26χρονη είχε προσαχθεί τέσσερις φορές, από δύο σε Αθήνα και Θεσσαλονίκη, κατά τη διάρκεια επεισοδίων χωρίς ποτέ να συλληφθεί.Από το DNA που βρέθηκε στα όπλα και τα άλλα ευρήματα στο τζιπ οι αστυνομικοί διακρίβωσαν, μάλιστα, ότι ο Γιάννης Μιχαηλίδης με ένα άλλο άτομο που δεν έχει ταυτοποιηθεί στις 29 Αυγούστου 2019 είχε μπει σε υποκατάστημα της Εθνικής Τράπεζας στην Ερυμάνθεια Αχαΐας ντυμένος ως παπάς!Τότε ο «τοξοβόλος» με τον συνεργό του είχε μείνει στο υποκατάστημα για περίπου 20 λεπτά αρπάζοντας από τα ταμία της τράπεζας το ποσό των 150.380 ευρώ. Όταν τελείωσαν τη ληστεία ο Μιχαηλίδης και το άλλο άτομο απολύμαναν τον χώρο για να μην αφήσουν αποτυπώματα, ξήλωσαν το καταγραφικό και έφυγαν.Ο Μιχαηλίδης και οι δύο γυναίκες ήταν υπό παρακολούθηση από τα Χριστούγεννα. Οι αστυνομικοί της Αντιτρομοκρατικής στο διάστημα αυτό διαπίστωσαν ότι κινούνταν στον άξονα Αθήνα - Θεσσαλονίκης αλλά και στην περιοχή της Πελοποννήσου, διαπράτοντας ληστείες σε διάφορες πόλεις με κλεμμένα αυτοκίνητα τα οποία στη συνέχεια τα εγκατέλειπαν, είτε τρακάροντάς τα είτε ρίχνοντάς τα σε γκρεμούς.